[pic] | EUROOPAN KOMISSIO |

Bryssel 8.3.2010

KOM(2010)65 lopullinen

2010/0041 (COD)

Ehdotus:

EUROOPAN PARLAMENTIN JA NEUVOSTON ASETUS

tavaroiden ja matkustajien merikuljetuksia koskevista tilastoista annetun Euroopan parlamentin ja neuvoston direktiivin 2009/42/EY muuttamisesta

2010/0041 (COD)

Ehdotus:

EUROOPAN PARLAMENTIN JA NEUVOSTON ASETUS

tavaroiden ja matkustajien merikuljetuksia koskevista tilastoista annetun Euroopan parlamentin ja neuvoston direktiivin 2009/42/EY muuttamisesta

(ETA:n kannalta merkityksellinen teksti)

PERUSTELUT

EHDOTUKSEN TAUSTA |

110 | Ehdotuksen perustelut ja tavoitteet Tällä ehdotuksella Euroopan parlamentin ja neuvoston asetukseksi on tarkoituksena muuttaa direktiiviä 2009/42/EY niin, että tiedonkeruu tavararyhmittäin olisi pakollista merikuljetusta koskevien tilastojen osalta. Tavararyhmittäinen tiedonkeruu on pakollista maantie-[1], rautatie-[2] ja sisävesiliikennettä[3] koskevissa Euroopan tilastoissa. Kaikista liikennemuodoista olisi kerättävä yhteisön tilastotiedot yhteisten käsitteiden ja standardien mukaisesti, jotta päästään mahdollisimman hyvään eri liikennemuotojen vertailtavuuteen. Lisäksi kaikista liikennemuodoista tavararyhmittäin laadittuja laaja-alaisia ja yhdenmukaisia tilastoja voitaisiin käyttää yleisenä viitekehyksenä, kun tuetaan ja seurataan politiikkaa, jolla pyritään edistämään tavaraliikenteen logistiikan modernisointia sekä komodaalisuutta eli mahdollisuutta käyttää useaa eri liikennemuotoa optimaalisesti samassa kuljetusketjussa[4]. |

120 | Yleinen tausta Tavaroiden ja matkustajien merikuljetuksia koskevista tilastoista annetun Euroopan unionin lainsäädännön nojalla kerätyistä tiedoista sekä tietojen levittämistä koskevasta politiikasta on Euroopan tasolla tehty tekninen analyysi. Analyysin tarkoituksena oli esittää teknisiä ratkaisuja, joilla tilastojen tuotantoon tarvittavia toimia voitaisiin yksinkertaistaa mahdollisimman paljon samalla kun tilastojen käyttäjien nykyiset ja tulevat tarpeet otetaan huomioon. Analyysissä otettiin huomioon mahdollisuus tehostaa resurssien käyttöä tavaroiden ja matkustajien merikuljetustilastojen laatimisessa keskittämällä toimia niille alueille, joita käyttäjät ovat ilmoittaneet pitävänsä tärkeämpinä (tavaratilastot) kuin muita (matkustaja- ja alusliikennetilastot). Analyysin perusteella Euroopan komissio on äskettäin yksinkertaistanut sekä matkustajakuljetuksia että alusliikennettä Euroopan suurimmissa satamissa koskevia tilastoja[5]. Osa teknisestä analyysistä koski sitä, voitaisiinko tiedonkeruu tavararyhmittäin (tiedosto B1) tehdä pakolliseksi, ja millä edellytyksillä. Tavaroiden ja matkustajien merikuljetuksia koskevista tilastoista annetun Euroopan parlamentin ja neuvoston direktiivin 2009/42/EY[6] liitteessä VIII olevan toisen kappaleen mukaan neuvosto vahvistaa komission ehdotuksesta tiedoston B1 (Merikuljetukset Euroopan suurimmissa satamissa sataman, lastityypin, tavaran ja yhteyden mukaan) keruun edellytykset sellaisen pilottitutkimuksen tulosten perusteella, joka tehdään tavaroiden ja matkustajien merikuljetuksia koskevista tilastoista 8. joulukuuta 1995 annetun direktiivin 95/64/EY[7] 10 artiklassa säädettynä kolmen vuoden siirtymäaikana ja joka koskee toteutettavuusmahdollisuutta sekä tietojen keräämisestä jäsenvaltioille ja vastaajille aiheutuvia kustannuksia. Tavaroiden ja matkustajien merikuljetuksia koskevista tilastoista annetun neuvoston direktiivin 95/64/EY mukaisesti suoritetusta työstä saaduista kokemuksista neuvostolle ja Euroopan parlamentille annetun komission kertomuksen[8] mukaan tarkkojen tietojen keruu näyttää olevan toteutettavissa kohtuullisin kustannuksin irtotavarasta ja puoli-irtotavarasta. Suurimmat tiedonkeruuongelmat esiintyivät kontti- ja ro-ro-liikenteessä. Oli asianmukaista tutkia mahdollisuutta ulottaa direktiivi 95/64/EY koskemaan muita 10 artiklan 2 kohdan a alakohdassa lueteltuja tietoja vasta sen jälkeen kun nykyisten muuttujien keruusta olisi kokemusta ja nykyinen järjestelmä olisi vakiintunut. Tuotetietojen keruun osalta oli lisäksi otettava huomioon tavarakuljetustilastojen standardiluokitukseen eli NST/R-luokitukseen (Standard Goods Classification for Transport Statistics/Revised, 1967) mahdollisesti tehtävät muutokset. Nykyinen keruujärjestelmä on vakiintunut ja toimii hyvin, myös mitä tulee Euroopan komission 4. maaliskuuta 2005 tehdyllä komission päätöksellä 2005/366 tehtyjen muutosten täytäntöönpanoon[9] sekä järjestelmän maantieteelliseen laajenemiseen vuonna 2004[10] ja 2007[11] Euroopan unioniin liittyneiden uusien jäsenvaltioiden johdosta. Suurin osa direktiivin soveltamisalaan kuuluvia tietoja Eurostatille toimittavista jäsenvaltioista on säännöllisesti toimittanut tiedostoon B1 kuuluvia tietoja NST/R-luokituksen mukaisesti vapaehtoisesti. NST 2007 -luokituksen (Standard Goods Classification for Transport Statistics, 2007)[12] käyttöönotto on ratkaissut edellä tarkoitetussa komission kertomuksessa mainitut suurimmat ongelmat, jotka esiintyivät tiedonkeruussa tavararyhmittäin NST/R-luokituksen mukaisesti. NST-2007 -luokitusta sovelletaan viitevuodesta 2008 yksinomaisena meri-, tie-, rautatie- ja sisävesiliikenteessä käytettävänä luokituksena ja se kattaa vuoden 2008 tiedot[13]. Niiden jäsenvaltioiden, jotka jo keräävät tiedostoa B1, on NST-2007-luokituksen käyttöönoton vuoksi luokiteltava jo kansallisen tilastoviranomaisen saatavilla olevat tiedot uudestaan samaan tapaan kuin maantie-, rautatie- ja sisävesiliikenteen tilastoissa, mutta se ei aiheuta lisärasitetta vastaajille. Muiden jäsenvaltioiden pitäisi voida kerätä tiedoston B1 tiedot käyttämällä toimivaltaisella kansallisella tilastoviranomaisella jo olevia tietoja, harvoja poikkeuksia lukuun ottamatta. Suurimmalta osaltaan tiedoston B1 tietojen keruu ei aiheuta lisärasitetta vastaajille. Lopuksi sovittiin, että tiedoston B1 toimittamista Euroopan komissiolle (Eurostat) koskevan velvoitteen käyttöön ottaminen vuonna 2011 antaisi jäsenvaltioille riittävästi aikaa kerätä tietoja tarvittavia testejä ja mukautuksia varten vapaaehtoisesti. |

130 | Voimassa olevat aiemmat säännökset Säännökset sisältyvät jo nykyiseen lainsäädäntöön (direktiivi 2009/42/EY, liite VIII, tiedosto B1). Säännösten mukaan tiedot kerätään kuitenkin vapaaehtoisesti. |

KUULEMISET JA VAIKUTUSTEN ARVIOINTI |

Intressitahojen kuuleminen |

211 | Vuoden 2006 alussa perustettiin merikuljetustilastoja käsittelevä erityistyöryhmä (Task Force on Maritime Transport Statistics), jonka tehtävänä oli toteuttaa tekninen analyysi tavaroiden ja matkustajien merikuljetustilastoista annetun Euroopan unionin lainsäädännön mukaisesta nykyisestä tiedonkeruusta ja tietojen levittämispolitiikasta. Erityistyöryhmään kuuluu edustajia eri organisaatioista (tiedon tuottajat, käyttäjät ja merikuljetusalan asiantuntijat) sekä erityisesti toimivaltaiset kansalliset tilastoviranomaiset (kansalliset tilastolaitokset, kansallinen merenkulkuhallinto, liikenneministeriöt) Euroopan komission yksiköt Euroopan meriturvallisuusvirasto taloudelliset toimijat (Euroopan merisatamajärjestö ESPO, Euroopan yhteisön kansallisten varustamoyhdistysten keskusjärjestö ECSA) Eurostat lähetti erityistyöryhmän työn valmistelua varten vuonna 2006 kyselylomakkeen merikuljetustilastojen tärkeimmille käyttäjille Euroopan komissiossa (pääosastot TREN, COMP, ENV, FISH (nykyinen MARE), JLS ja TAXUD). Erityistyöryhmän laatimista ehdotuksista keskusteltiin Euroopan tilastojärjestelmään kuuluvissa tavanomaisissa puitteissa, meriliikennetilastoja käsittelevässä työryhmässä (Working Group on Maritime Transport Statistics) ja liikennetilastojen koordinointikomiteassa (Coordinating Committee for Statistics on Transport). Tästä Euroopan parlamentin ja neuvoston asetusehdotuksesta on neuvoteltu eri intressitahojen kanssa intensiivisesti, ja se on osa Euroopan komission lainsäädännön yksinkertaistamiseen ja sääntelyn parantamiseen pyrkivän politiikan mukaista lainsäädäntöaloitteiden kokonaispakettia[14]: komission asetus (EY) N:o 1304/2007, annettu 7 päivänä marraskuuta, NST 2007 -luokituksen vahvistamisesta käytettäväksi yksinomadisesti tiettyjen liikennemuotojen tavarakuljetuksissa [15] luonnos komission päätökseksi …/...EU, tehty […], tavaroiden ja matkustajien merikuljetuksia koskevista tilastoista annetun Euroopan parlamentin ja neuvoston direktiivin 2009/42/EY muuttamisesta, jolla pyritään yksinkertaistamaan matkustajakuljetuksia ja alusliikennettä koskevia tilastoja. Aikaisemmin voimassa olevasta lainsäädännöstä on lisäksi laadittu perussäädöksen uudelleen laadittu toisinto[16] sekä täytäntöönpanosäädösten uudelleen laadittu toisinto.[17] |

Asiantuntijatiedon käyttö |

225 | Meriliikennetilastoja käsittelevän työryhmän ja merikuljetustilastoja käsittelevän erityistyöryhmän osanottajat olivat kaikki asiantuntijoita, jotka tuntevat hyvin nykyisen lainsäädännön, merikuljetustilastojen keräämistä ja kokoamista koskevat kansalliset järjestelmät sekä merikuljetusalan uudet kehityssuuntaukset. |

230 | Vaikutusten arviointi Vaihtoehto 1: (Nykyinen lainsäädäntö säilytetään) – Ei olisi mahdollista taata jatkuvaa ja kokonaisvaltaista merikuljetustilastojen tuottamista tavararyhmittäin. Vaihtoehto 2: (Nykyinen lainsäädäntö muutetaan) – Olisi mahdollista taata jatkuva ja kokonaisvaltainen merikuljetustilastojen tuottaminen tavararyhmittäin. Kaikista liikennemuodoista tavararyhmittäin laadittuja laaja-alaisia ja yhdenmukaisia tilastoja voitaisiin käyttää yleisenä viitekehyksenä, kun tuetaan ja seurataan politiikkaa, jolla pyritään edistämään tavaraliikenteen logistiikan modernisointia sekä komodaalisuutta eli mahdollisuutta käyttää useaa eri liikennemuotoa optimaalisesti samassa kuljetusketjussa. Lisäksi tilastot voidaan ehdotetulla muutoksella ja yhdessä muiden lainsäädäntöaloitteiden kanssa mukauttaa käyttäjien nykyisiin ja tuleviin tarpeisiin. Kuten perustelujen 1 kohdassa todetaan, merikuljetustilastoja käsittelevä erityistyöryhmä, meriliikennetilastoja käsittelevä työryhmä (jossa kaikki tiedonkeruusta vastuussa olevat kansalliset tilastoviranomaiset ovat mukana) sekä liikennetilastojen koordinointikomitea ovat arvioineet tästä ehdotuksesta aiheutuvat rasitteet vastaajille: suurimmalta osaltaan tiedoston B1 tietojen keruu ei aiheuta lisärasitetta vastaajille. |

EHDOTUKSEEN LIITTYVÄT OIKEUDELLISET NÄKÖKOHDAT |

305 | Ehdotetun toimen lyhyt kuvaus Asetuksen tavoitteena on taata jatkuva ja kokonaisvaltainen merikuljetustilastojen tuottaminen tavararyhmittäin niin, että tilastot ovat yhtenäisiä ja yhdenmukaisia muista asiaan liittyvistä liikennemuodoista jo saatavilla olevien tilastojen kanssa. |

310 | Oikeusperusta Euroopan tilastojen oikeusperustana on Euroopan unionin toiminnasta tehdyn sopimuksen 338 artikla. Euroopan parlamentti ja neuvosto hyväksyvät tavallisen lainsäätämisjärjestyksen mukaisesti tarvittavat toimenpiteet unionin toiminnan kannalta tarpeellisten tilastojen tuottamiseksi. Kyseisessä artiklassa asetetaan Euroopan tilastojen tuottamista koskevat vaatimukset sekä edellytetään puolueettomuuden, luotettavuuden, objektiivisuuden, tieteellisen riippumattomuuden, kustannustehokkuuden ja tilastosalaisuuden noudattamista. |

320 | Toissijaisuusperiaate Toissijaisuusperiaatetta sovelletaan, sikäli kuin asia, jota ehdotus koskee, ei kuulu Euroopan unionin yksinomaiseen toimivaltaan. |

321 | Jäsenvaltiot eivät voi saavuttaa tämän ehdotuksen tavoitteita eli yhteisen viitekehyksen luomista tavaroiden merikuljetuksia koskevien sellaisten Euroopan tilastojen systemaattista tuottamista varten, joissa käytetään samaa tavararyhmien luokitusta kuin muissa alan kuljetustilastoissa, riittävällä tavalla vapaaehtoisen keruun avulla. |

324 | Tavoitteet voidaan saavuttaa paremmin Euroopan tasolla Euroopan unionin säädöksen pohjalta seuraavista syistä: vain komissio voi koordinoida tarvittavaa tilastotietojen yhdenmukaistamista Euroopan tasolla, kun taas merikuljetuksia koskevien tilastotietojen keruu ja vertailukelpoisten merikuljetuksia koskevien tilastojen laatiminen voidaan järjestää jäsenvaltioissa. Euroopan unioni voi tämän vuoksi toteuttaa toimenpiteitä Euroopan unionista tehdyn sopimuksen 5 artiklassa vahvistetun toissijaisuusperiaatteen mukaisesti. |

Näin ollen ehdotus on toissijaisuusperiaatteen mukainen. |

Suhteellisuusperiaate Ehdotus on suhteellisuusperiaatteen mukainen seuraavista syistä: |

331 | Suhteellisuusperiaatteen mukaisesti tässä asetuksessa säädetään vain sen tavoitteen saavuttamisen edellyttämistä vähimmäisvaatimuksista eikä siinä mennä pidemmälle kuin on tämän vuoksi tarpeen. Tässä asetuksessa ei säädetä erikseen tietojenkeruumenetelmistä jäsenvaltioissa, vaan Euroopan unionin lainsäädännössä määritellään ainoastaan toimitettavat tiedot, jotta varmistetaan yhdenmukainen rakenne ja aikataulu. |

Sääntelytavan valinta |

341 | Ehdotettu sääntelytapa: Euroopan parlamentin ja neuvoston asetus. |

TALOUSARVIOVAIKUTUKSET |

401 | Tiedonkeruulla ei ole uusia vaikutuksia Euroopan unionin talousarvioon. |

LISÄTIEDOT |

511 | Ehdotettu toimenpide kuuluu ETA-sopimuksen soveltamisalaan, minkä vuoksi se on ulotettava koskemaan koko Euroopan talousaluetta. |

Ehdotus:

EUROOPAN PARLAMENTIN JA NEUVOSTON ASETUS

tavaroiden ja matkustajien merikuljetuksia koskevista tilastoista annetun Euroopan parlamentin ja neuvoston direktiivin 2009/42/EY muuttamisesta

(ETA:n kannalta merkityksellinen teksti)

EUROOPAN PARLAMENTTI JA EUROOPAN UNIONIN NEUVOSTO, jotka

ottavat huomioon Euroopan unionin toiminnasta tehdyn sopimuksen ja erityisesti sen 338 artiklan 1 kohdan,

ottavat huomioon komission ehdotuksen,

sen jälkeen, kun ehdotus on toimitettu kansallisille parlamenteille,

noudattavat tavallista lainsäätämisjärjestystä

sekä katsovat seuraavaa:

1. Tavaroiden ja matkustajien merikuljetuksia koskevista tilastoista annetun Euroopan parlamentin ja neuvoston direktiivin 2009/42/EY[18] liitteessä VIII olevan toisen kappaleen mukaan neuvosto vahvistaa komission ehdotuksesta tiedoston B1 (Merikuljetukset Euroopan suurimmissa satamissa sataman, lastityypin ja yhteyden mukaan) keruun edellytykset sellaisen pilottitutkimuksen tulosten perusteella, joka tehdään tavaroiden ja matkustajien merikuljetuksia koskevista tilastoista 8 päivänä joulukuuta 1995 annetun direktiivin 95/64/EY[19] 10 artiklassa säädettynä kolmen vuoden siirtymäaikana.

2. Direktiivin 95/64/EY mukaisesti suoritetusta työstä saaduista kokemuksista neuvostolle ja Euroopan parlamentille annetun komission kertomuksen[20] mukaan tarkkojen tietojen keruu näyttää olevan toteutettavissa kohtuullisin kustannuksin irtotavarasta ja puoli-irtotavarasta. Suurimmat tiedonkeruuongelmat esiintyivät kontti- ja ro-ro-liikenteessä. Oli asianmukaista tutkia direktiivin 95/64/EY soveltamisalan laajentamista muihin 10 artiklan 2 kohdan a alakohdassa lueteltuihin tietoihin vasta sen jälkeen kun nykyisten muuttujien keruusta olisi kokemusta ja nykyinen järjestelmä olisi vakiintunut. Tuotetietojen keruun osalta olisi otettava huomioon tavarakuljetustilastojen standardiluokitukseen eli NST/R-luokitukseen ( Standard Goods Classification for Transport Statistics/Revised, 1967 ) mahdollisesti tehtävät muutokset.

3. Nykyinen keruujärjestelmä on vakiintunut ja toimii hyvin, myös mitä tulee tavaroiden ja matkustajien merikuljetuksia koskevista tilastoista annetun neuvoston direktiivin 95/64/EY täytäntöönpanosta ja sen liitteiden muuttamisesta 4 päivänä maaliskuuta 2005 tehdyllä komission päätöksellä 2005/366[21] käyttöön otettujen muutosten täytäntöönpanoon sekä järjestelmän maantieteelliseen laajenemiseen vuonna 2004 ja 2007 Euroopan unioniin liittyneiden uusien jäsenvaltioiden johdosta.

4. Suuri osa direktiivin 95/64/EY soveltamisalaan kuuluvia tietoja Eurostatille toimittavista jäsenvaltioista on toimittanut tiedostoon B1 kuuluvia tietoja vapaaehtoisesti NST/R-luokituksen mukaisesti.

5. Neuvoston direktiivin 95/64/EY, neuvoston asetuksen (EY) N:o 1172/98 sekä Euroopan parlamentin ja neuvoston asetusten (EY) N:o 91/2003 ja (EY) N:o 1365/2006 muuttamisesta siltä osin kuin on kyse NST 2007 -luokituksen vahvistamisesta käytettäväksi yksinomaisesti tiettyjen liikennemuotojen tavarakuljetuksissa 7 päivänä marraskuuta 2007 annetussa komission asetuksessa (EY) N:o 1304/2007[22] otettiin käyttöön NST-2007 -luokitus ( Standard Goods Classification for Transport Statistics, 2007 ) meri-, tie-, rautatie- ja sisävesiliikenteessä kuljetettavien tavaroiden yksinomaisena luokituksena. Kyseistä luokitusta voidaan soveltaa viitevuodesta 2008 niin, että se kattaa vuoden 2008 tiedot. NST 2007 -luokituksen käyttöönotto on ratkaissut suurimmat edellä johdanto-osan toisessa kappaleessa esitetyt, komission kertomuksen mukaan tavararyhmittäisessä tietojenkeruussa NST/R-luokituksen mukaisesti esiintyneet ongelmat. Tiedoston B1 tietojen keruu ei sen vuoksi aiheuta suurimmalta osaltaan lisärasitetta vastaajille.

6. Tavararyhmittäinen tiedonkeruu on pakollista yhteisön maantie-[23], rautatie-[24] ja sisävesikuljetuksia[25] koskevissa Euroopan tilastoissa, mutta vapaaehtoista merikuljetuksia koskevissa tilastoissa. Kaikista liikennemuodoista olisi kerättävä Euroopan tilastot yhteisten käsitteiden ja standardien mukaisesti, jotta päästään eri liikennemuotojen mahdollisimman hyvään vertailtavuuteen.

7. Tiedoston B1 toimittamista Euroopan komissiolle (Eurostat) koskevan velvoitteen käyttöön ottaminen vuonna 2011 antaa jäsenvaltioille riittävästi aikaa kerätä tietoja tarvittavia testejä ja mukautuksia varten vapaaehtoisesti.

8. Direktiivi 2009/42/EY olisi sen vuoksi muutettava,

OVAT ANTANEET TÄMÄN ASETUKSEN:

1 artikla

Poistetaan direktiivin 2009/42/EY liitteessä VIII oleva toinen kappale.

2 artikla

Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä .

Tämän asetuksen soveltamista koskeva ensimmäinen viitevuosi on 2011, joka kattaa vuoden 2011 tiedot.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

Tehty Brysselissä

Euroopan parlamentin puolesta Neuvoston puolesta

Puhemies Puheenjohtaja

[1] Neuvoston asetus (EY) N:o 1172/98, annettu 25. toukokuuta 1998, maanteiden tavarakuljetusten tilastoista, EYVL L 163, 6.6.1998, s. 1.

[2] Euroopan parlamentin ja neuvoston asetus (EY) N:o 91/2003, annettu 16. joulukuuta 2002, rautatieliikenteen tilastoista, EYVL L 14, 21.1.2003, s. 1.

[3] Euroopan parlamentin ja neuvoston asetus (EY) N:o 1365/2006, annettu 6. syyskuuta 2006, sisävesiväylien/sisävesiliikenteen tavarakuljetusten tilastoista, EUVL L 264, 25.9.2006, s. 1.

[4] Komission tiedonanto neuvostolle ja Euroopan parlamentille: ”Kestävää liikkuvuutta Eurooppaan – Euroopan komission vuoden 2001 liikennepolitiikan valkoisen kirjan väliarviointi”, KOM(2006) 314 lopullinen, 22.6.2006.

[5] Tavaroiden ja matkustajien merikuljetuksia koskevista tilastoista annetun Euroopan parlamentin ja neuvoston direktiivin 2009/42/EY muuttamisesta [ …] tehty komission päätös …/.../EU.

[6] EUVL L 141, 6.6.2009, s. 29.

[7] EYVL L 320, 30.12.1995, s. 25. Direktiivi 95/64/EY on korvattu direktiivillä 2009/42/EY.

[8] KOM(2001) 93, 20.2.2001.

[9] EUVL L 123, 17.5.2005, s. 1.

[10] Asiakirja Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisehdoista ja niiden sopimusten mukautuksista, joihin Euroopan unioni perustuu, EUVL L 236, 23.9.2003, s. 573.

[11] Komission asetus (EY) N:o 1792/2006, annettu 23 päivänä lokakuuta 2006, tiettyjen asetusten ja päätösten mukauttamisesta tavaroiden vapaan liikkuvuuden, henkilöiden vapaan liikkuvuuden, kilpailupolitiikan, maatalouden (eläinlääkintä- ja kasvinsuojelulainsäädäntö), kalastuksen, liikennepolitiikan, verotuksen, tilastojen, sosiaalipolitiikan ja työllisyyden, ympäristön, tulliliiton ja ulkosuhteiden aloilla Bulgarian ja Romanian liittymisen johdosta, EUVL L 362, 20.12.2006, s. 53.

[12] Direktiivin liite III.

[13] Komission asetus (N:o) 1304/2007/EY, annettu 7. marraskuuta 2007, EUVL L 290, 8.11.2007, s. 14.

[14] KOM(2006) 689; KOM(2006) 693; KOM(2007) 23; KOM(2008) 35; KOM(2009) 28.

[15] EUVL L 290, 8.11.2007, s. 14.

[16] Euroopan parlamentin ja neuvoston direktiivi 2009/42/EY, annettu 6. toukokuuta 2009, EUVL L 141, 6.6.2009, s. 29.

[17] Komission päätös 2008/861/EY, tehty 29. lokakuuta 2008, EUVL L 306, 15.11.2008, s. 66.

[18] EUVL L 141, 6.6.2009, s. 29.

[19] EYVL L 320, 30.12.1995, s. 25. Direktiivi 95/64/EY on kumottu direktiivillä 2009/42/EY.

[20] KOM(2001) 93, 20.2.2001.

[21] EUVL L 123, 17.5.2005, s. 1.

[22] EUVL L 290, 8.11.2007, s. 14.

[23] Neuvoston asetus (EY) N:o 1172/98, annettu 25. toukokuuta 1998, maanteiden tavarakuljetusten tilastoista, EYVL L 163, 6.6.1998, s. 1.

[24] Euroopan parlamentin ja neuvoston asetus (EY) N:o 91/2003, annettu 16. joulukuuta 2002, rautatieliikenteen tilastoista, EYVL L 14, 21.1.2003, s. 1.

[25] Euroopan parlamentin ja neuvoston asetus (EY) N:o 1365/2006, annettu 6. syyskuuta 2006, sisävesiväylien/sisävesiliikenteen tavarakuljetusten tilastoista, EUVL L 264, 25.9.2006, s. 1.